Tarybos reglamentas (EEB) Nr. 3626/84
1984 m. gruodžio 19 d.
iš dalies pakeičiantis Reglamentą Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos 79 straipsnio 3 dalį
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 75 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi Tarybos direktyvoje 84/647/EEB [3] yra numatyta, kad samdos pagrindais ar už atlygį dirbantys vežėjai bei savo sąskaita dirbantys vežėjai gali naudoti išnuomotas transporto priemones;
kadangi krovinių vežimo keliais savo sąskaita apibrėžimas, pateiktas Reglamento Nr. 11 [4] 9 straipsnyje, neapima išnuomotų transporto priemonių naudojimo; kadangi todėl būtina iš dalies pakeisti minėtą reglamentą,
PRIĖMĖ ŠĮ REGLAMENTĄ:
1 straipsnis
"- kroviniai turi būti vežami transporto priemonėmis, kurios priklauso įmonei arba yra įsigytos atidėtuoju mokėjimu, arba išsinuomotos, jeigu pastaruoju atveju jos atitinka Direktyvos 84/647/EEB [5] 2 straipsnio sąlygas."
2 straipsnis
Šis reglamentas įsigalioja 1986 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. gruodžio 19 d.